SACUL CU GLUME… (V)

SACUL CU GLUME… (V)

***

Un cuplu decide să-şi petreacă concediul pe o plajă din Maldive, la acelaşi hotel unde şi-au petrecut luna de miere acum 20 de ani. Datorită unor probleme de serviciu , soţia n-a putut călători cu soţul ei, rămânând să-l ajungă din urmă câteva zile mai târziu. Când soţul a ajuns acolo, s-a cazat la hotel, şi observă cu uimire că în cameră era un calculator conectat la internet. Atunci soţul a decis să-i scrie un e-mail soţiei sale, dar a greşit o literă din adresă şi fără să-şi dea seama e-mailul a fost trimis la altă adresă. E-mailul ajunge din greşeală la o văduvă care tocmai a venit de la înmormântarea soţului său, şi citind mailul respectiv a leşinat instantaneu…

Băiatul văduvei intrând în cameră, şi-a găsit mama leşinată fără cunoştinţă lângă calculator, pe al cărui ecran se putea citi:” Draga mea soţie, am ajuns bine. Probabil te va surprinde să primeşti veşti de la mine pe această cale, dar acum au calculator aici şi poţi trimite mesaje persoanelor dragi. Doar ce-am ajuns şi am verificat ca totul să fie pregătit pentru venirea ta, vinerea viitoare. Abia aştept să te văd şi sper ca această călătorie să fie la fel de liniştită şi relaxantă aşa cum a fost a mea!

PS: Te rog nu-ţi lua multe haine cu tine, deoarece aici este o căldura infernală!”

***

Un băieţel privea atent la un preot care-şi repara gardul de la grădină.

– De ce mă priveşti aşa de atent, fiule? Întreabă preotul.

– Vreau să aflu ce zice un preot când îşi dă cu ciocanul peste degete!

***

Un tip dorea să scape de motanul său şi îl ducea cât mai departe de casă, dar motanul se întorcea de fiecare dată înapoi. Şi aşa de câteva ori. În sfârşit, tipul a dus motanul foarte departe alegând un drum cu cotituri, dorind să-l încurce. Ca rezultat, la întoarcere se rătăci singur. O sună pe soție:

– Motanul a venit?

– Da!

– Cheamă-l, te rog, la telefon…

Din propria experiență: dacă vreodată, vedeți cum de pe un pervarz cade un cactus, lăsați-l să cadă.

***

Un scafandru aflat la mare adâncime primește un mesaj de pe vapor:

– Vino urgent sus!

– De ce? Întreabă scafandrul.

– Ne scufundăm!

***

Când soția mea mi-a spus că o să fiu tată pentru prima dată în viață, nu-mi mai încăpeam în piele de bucurie. Apoi mi-am amintit că noi mai avem doi copii acasă.

***

Învățătoarea (clasa I): Gigele numără te rog până la 14!

Gigel: 1, 2, 3, 4, 5, 6, 7, 8, 9, 10, AS, VALET, DAMĂ, POPĂ.

Contents